کھوڑ کی جنگ

کھوڑ کی جنگ' (انگریزیBattle at Khore) کو کھور کی جنگ لکھا گیا ہے۔جو مغل اور کلہوڑوں کے درمیاں اندازاً 1699ء میں لڑی گئی۔ یہ لڑائی پاکستان کے صوبہ سندھ کے ضلع دادو کی تحصیل جوہی کے کاچھو کے موجودہ گائوں ٹوڑ کے قریب لڑی گئی۔ٹوڑ اب جوہی تحصیل کی یونین کونسل بھی ہے۔ فارسی زبان میں لکھی گئی تاریخوں نے ٹوڑ کا تلفظ بگاڑ کر کھور لکھا جس کی تقلید میں انگریزی زبان، اردو اور سندھی زبان میں لکھی گئی تاریخوں نے بھی کھور لکھا جو اصل میں کھوڑ ہے جو ٹوڑ کا بگاڑ ہے۔ مغلوں نے کلہوڑوں سے خراج طلب کیا۔ نہ ملنے پر اس زمانے میں لاہور اور ملتان کے گورنر شہزادہ محمد معزالدین لشکر لے کر سندھ آیا تو میان دین محمد کلہوڑو جو اپنے باپ میان نصیر محمد کلہوڑو کی 1692ء میں وفات کے بعد گدی نشین ہوا تھا کو صلح کے لیے شہزادے کی طرف بھیجا اور خراج قبول کیا۔ مغل فوج واپس ہونے لگی تو شاہ بہارو کے بھائی مقصودو نے مغل فوج پر حملہ کیا۔شہزادہ آگ بگولا ہو کر کلہوڑوں کے مرکزی شہر گاڑھی پر ٹوٹ پڑا اور کلہوڑوں کو بمعہ کنبہ گرفتار کرنا چاہا۔ میان یار محمد کلہوڑو نے اپنے سپہہ سالاروں کے ساتھ ٹوڑ گائوں کے مقام پر ذٹ کہ مقابلہ کیا۔ بڑی خونریزی ہوئی۔ اس خونریزی کا ذکر تحفتہ الکرام میں میر علی شیر قانع ٹھٹوی اور علی احمد بروہی نے اپنی ایک کتاب میں کیا ہے۔ پروفیسر عبداللہ مگسی کتاب سندھ جی تاریخ جو جدید مطالعو اور عزیز کنگرانی نے کتاب کاچھو ہک ابھیاس میں بھی ذکر کیا ہے۔ اس جنگ میں مغلوں کے سالاروں راجا گح سنگھ بھٹی، سورجمل ادھیپوری اور رائے ادھے سنگھ کھتری اور کلہوڑوں کی طرف سے تاجو لیکھی اول، جادو شہید اور دوسروں نے جان کا نذرانہ دیا۔ میان دین محمد کلہوڑو گرفتار ہوئے اور میاں یار محمد کلہوڑو نے کنبے کے ساتھ قلات میں پناہ لی۔

حوالہ جات 

تاریخ
تاریخ سندھ
جنگ
ضلع دادو
سلطنت مغلیہ
کلہوڑا خاندان
تاریخ جنوبی ایشیا بلحاظ ملک
مغلیہ سلطنت سے وابستہ معرکے